CELEX: 62011CN0042
Language: da
Date: 2011-01-31 00:00:00
Title: Sag C-42/11: Anmodning om præjudiciel afgørelse indgivet af Cour d'appel d’Amiens (Frankrig) den 31. januar 2011 — straffesag mod Joao Pedro Lopes Da Silva Jorge

2.4.2011   
            
            
               DA
            
            
               Den Europæiske Unions Tidende
            
            
               C 103/16
            
         Anmodning om præjudiciel afgørelse indgivet af Cour d'appel d’Amiens (Frankrig) den 31. januar 2011 — straffesag mod Joao Pedro Lopes Da Silva Jorge
   (Sag C-42/11)
   2011/C 103/28
   Processprog: fransk
   
      Den forelæggende ret
   
   Cour d’appel d'Amiens
   
      Parter i hovedsagen
   
   Joao Pedro Lopes Da Silva Jorge
   
      Præjudicielle spørgsmål
   
   
               1)
            
            
               Er princippet om forbud mod forskelsbehandling i artikel 12 EF [nu artikel 18 TEUF] til hinder for en national lovgivning såsom artikel 695-24 i code de procédure pénale, der kun giver mulighed for at afslå fuldbyrdelsen af en europæisk arrestordre, der er udstedt med henblik på fuldbyrdelsen af en frihedsstraf, såfremt den eftersøgte er fransk statsborger, og de kompetente franske myndigheder har påtaget sig at gennemføre fuldbyrdelsen?
            
         
               2)
            
            
               Er det overladt til medlemsstaternes skøn at gennemføre den grund til at afslå fuldbyrdelse, som er fastsat i rammeafgørelsens artikel 4, nr. 6), i national ret (1), eller er denne gennemførelse obligatorisk, og kan en medlemsstat i den forbindelse vedtage en foranstaltning, der indebærer en forskelsbehandling på grundlag af nationalitet?
            
         
      (1)  Rådets rammeafgørelse 2002/584/RIA af 13.6.2002 om den europæiske arrestordre og om procedurerne for overgivelse mellem medlemsstaterne — Erklæringer fra en række medlemsstater i forbindelse med rammeafgørelsens vedtagelse (EFT L 190, s. 1).